El el xe on paexe montano. La majoria del teriorio el sa cato so on altipian che sende da ovest a est. Al confin co el Mozanbico se cata de le montagne pi alte. El paexe el se pol dividare in tre xone. El Alto Veld, parola de origine Boera, el xe cuerto da boschi. L’atitudine la va da 1000 a 1500 m. El monte Emlemle , al confin co el Sudafrica, el xe el ponto pi alto. Sta xona la xe formà da coline tra i 450 e i 1000 m. Se cata praterie e canpi coltivà a cotone, tabaco e narance. El Baso Veld el xe n’altopian pianegiante da 150 a 450 m de altitudine. Se cata pascoli e canpi. I fiumi che pasa par el eSwatini i riva dal Sudafrica e i va in Mozanbico. I pi inportanti i xe: el Mkondo-Usutu El clima el xe tropicale tenperato, co na tenperatura mèdia de 23 °C a fevrar e de 12-15 °C a lulio . La piova la va da 500 mm a 1900 mm l’ano.